සත්වෙනුව කෝරළ තුනේ දිසාවේ භේරුණ්ඩයාකොඩිය සහ අත්කොඩි ඇතුළුව එම දිසාව කරවන ඇහැලියගොඩ දසනායක රණසිංහ මුදියන්සේ රාළහාමි ඇතුළුව එම දිසාවේ මෙහොට්ටාලලා සහ හමුදාවද, අටවෙනුව වලපනේ දිසාවේ මයුරයාකොඩිය සහ අත්කොඩි ඇතුළුව රිදී පටිස්ථානයක් අතින් ගත් එම දිසාව කරවන මුල්ලේගම හේරත් දවුණ්‍ඩ වික්‍රමසිංහ ඒකනායක අභයකෝන් පණ්‍ඩිත රාජපක්ෂ මුදියන්සේ රාළහාමි ඇතුළුව එම දිසාවේ මොහොට්ටාලලා සහ හමුදාවද, නවවෙනුව උඩපලාත දිසාවේ නෙළුම්මල් කොඩිය ඇතුළුව රිදී පටිස්ථානයක් අතින් ගත් එම දිසාව කරවන උනම්බුවේ රාජකරුණා රාජපක්ෂ තෙන්නකෝන් වාසල මුදියන්සේ රාළහාමි ඇතුළුව එම දිසාවේ මොහොට්ටාලලා සහ හමුදාව දැයි මෙසේ පිළිවෙළින් සෑදීගොස් උතුමාණන් වහන්සේ පොරොත්තුව සිටිය මණ්‍ඩප ඉදිරියේ දී සියලු රදලවරු සහ හමුදාවත් පොරොත්තුව සබරගමුවේ දිසාමහත්මයාත් කෝරළ තුනේ දිසාමහත්මයාත් අනිකුදු දිසාවල මොහොට්ටාල්ලා සහ කොඩිපිළිත් පෙරමුණේට ඇර පළමු කී අනිත් රදළවරු දළදා කරඬුව කැටුව යන ලෙස පොරොත්තු වූහ.